Հաջորդն այն է, որ քիչ հավանական է այս գործիքի միջոցով ստվերի դեմ պայքարել, քանզի ավելի լավ խթանող համակարգ նախկինում էլ առաջարկվել է։ Ոչ, խոսքը ՀԴՄ կրտոնների վիճակախաղով շահումների մասին չէ։ Այդ նախաձեռնությունն իրեն չարդարացրեց։ Մեկ այլ խթանի մասին է խոսքը, որը ևս գործարկվեց, բայց բազմաթիվ բարդությունների պատճառով դադարեցվեց։ Դա չշահած ՀԴՄ կտրոնները հարկային ծառայություն ներկայացնելոց հետո պարգերավճար ստանալու նախաձեռնություններ էր։ 2009 թ․-ին այդ եղանակով քաղաքացիներին հնարավորություններ ընձեռնվեց ստանալ երեք ամիսների ընթացքում իրենց հավաքած կտրոնների գումարի 2,5 տոկոսը։ Մասնավորապես, 50 կտրոն 100 հազար դրամի ընդհանուր արժեքով հավաքած անձինք կարող էին ստանալ 2500 դրամ և այդպես մինչև 1000 կտրոն՝ 6 մլն դրամ ընդհանուր արժեքով կտրոն հավաքածները, որի համար կարող էին ստանալ 200 հազար դրամ: Սկզբնական շրջանում այդ գումարը տրամադրվում էր հարկային ծառայության կողմից, հետո որոշ բանկեր միացան այդ գործընթացին, բայց հետագայում հրաժարվեցին։ Այս մեխանիզմը, բացի հերթեր առաջացնելուց, որն այժմ կարելի է բացառել բանկային քարտի վրա փոխանցում կատարելու միջոցով, բարդություններ էր առաջացնում պետական բյուջեից գումարներ հետ վերադարձնելու առումով, բանկերի հետ պետական եկամուտների կոմիտեի հարաբերություններում առաջացած բարդություններով, այս մեխանիզմից անազնիվ ճանապարհներով օգտվողների ի հայտ գալու պատճառով, առևտրի օբյեկտների սեփականատերերի դիմադրության պատճառով և այլն։ Հիմա նոր կառավարությունը գնում է նույն՝ իրեն չարդարացրած և նաև քաղաքացիների ու տնտեսվարողների համար անհայտ խութեր պարունակող ճանապարհով, որոնցից գլխավորի մասին նշեցինք վերևում։